Í dag verður norðaustan 20 - 25 m / s á landinu , en hægari norðaustan til . Áframhaldandi hríðarveður verður á norðurhelming landsins og færð því áfram óstöðug . Viðvaranir eru í gildi í öllum landshlutum í dag ýmist vegna vinds eða hríðar . „ Eftir rysjótta tíð horfir til betri vegar á næstu dögum því á morgun dregur úr vindi og útlit er fyrir úrkomuminni daga með rólegum vindi fram að helgi en næsta lægð er síðan væntanleg á sunnudaginn með rigningu og hlýju veðri , “ segir veðurfræðingur á Veðurstofu Íslands . Líkt og ítrekað hefur komið fram eru appelsínugular viðvaranir í gildi við Breiðafjörð , á Vestfjörðum , Suðausturlandi , á Ströndum og Norðurlandi vestra og miðhálendinu . Gilda þær til miðnættis á öllum landsvæðum nema Suðausturlandi og miðhálendinu en þar renna þær út á hádegi í dag og við taka gular viðvaranir á Suðausturlandi og miðhálendinu og gilda til miðnættis líkt og á höfuðborgarsvæðinu , Suðurlandi , Faxaflóa , Norðurlandi eystra og Austurlandi að Glettingi . Veðurspá fyrir næstu daga Norðaustan 20 - 25 m / s , en hægari norðaustan til á landinu . Skafrenningur í öllum landshlutum og víða snjókoma eða él en úrkomulítið á Suður - og Vesturlandi . Heldur hægari eftir hádegi . Þurrt um landið suðvestanvert , slydda eða rigning á Austfjörðum , en slydda eða snjókoma norðan til . Hiti um og yfir frostmarki . Dregur úr vindi á morgun , fyrst austan til . Norðvestan 8 - 15 á Austurlandi annað kvöld , en annars hæg breytileg átt . Dálítil él um norðanvert landið og hiti í kringum frostmark . Á miðvikudag : Norðaustan 15 - 23 m / s um landið norðvestanvert , en annars norðlæg átt 10 - 15 . Snjókoma á Vestfjörðum , en él eða slydduél norðan - og austanlands , en annars úrkomulítið . Dregur úr vindi og úrkomu þegar líður á daginn . Vægt frost , en víða frostlaust við ströndina . Á fimmtudag : Suðlæg átt 5 - 13 m / s , dálítil él , einkum sunnan og vestan til . Hiti um og undir frostmarki . Á föstudag : Vestlæg átt 8 - 15 m / s og él , en hægari og úrkomulítið fyrir austan . Frost um mestallt land . Á laugardag : Vestlæg átt og bjartviðri , en stöku él um landið vestanvert . Snýst í vaxandi sunnanátt vestast á landinu síðdegis . Frost 1 til 9 stig , kaldast inn til landsins . Á sunnudag : Stíf sunnan - og suðvestanátt með rigningu og hlýnandi veðri . Á mánudag : Útlit fyrir allhvassa vestlæga átt með éljum á vesturhelming landsins . Kólnandi .